**Vaksen, lòt fwontyè pou imigran nan Meksik**

Vaksen kont kovid pou migran ki nan fwontyè sid Meksik yo, pa yon priyorite nan politik piblik gouvènman meksiken an.

*Sa a se istwa aksè a vaksen pou imigran ki bloke nan sid Meksik yo, kote yon demi milyon etranje pase chak ane.*

Depi lè pandemi an te kòmanse a, yo te kampe sikilisayon migran yo sou teritwa meksiken an. Men depi lè yo pèmèt popilasyon migran an sikile ankò a, wap jwenn yon foul moun rasanble chak jou devan biwo Enstiti Nasyonal Migrasyon an (INM, ki se sig an espanyòl la), devan Komisyon Meksiken pou Asistans Refijye (COMAR, ki se sig an espanyòl la), ak sou plas Tapachula yo, yon vil ki sou wout yo lè yo pral Etazini, men yo bloke ladan lè yo antre nan peyi a.

Nan fwontyè sid Meksik la, gen imigran ki soti nan 20 peyi an Afrik, Azi, Amerik, Karayib la ak dènyèman la, lòt moun ki soti an Ewòp de lès. Gouvènman meksiken an pa gen yon chif ekzat de kombyen ki enfekte epi ki mouri akoz de maladi a nan zòn nan.

Yamel Atihé Guerra, ki se yon aktivis k’ap travay ak popilasyon migran an nan vil Tapchula, esplike ke menm si pandemi an rive lakay migran yo, li pa frape fò jan l’ te panse l’ t’ap frape a.

Migran an fò, si yo te gen sentòm yo, anpil nan yo kenbe sa pou yo, pou yo ka viv nan jan y’ap viv la, e menm move kondisyon y’ap viv la, fè anpil rete nan konfinman, ke yo gen sentom viris la ou pa, ap pran te ak remèd fèy.

Nan dat 9 septanm 2020 an, gen yon migran ayisyen ki rele Jules Junio ki te gen 33 lane, yo jwenn mouri andedan yon chanm li te lwe nan vil Tapachula, aprè li te prezante sentòm ki gen rapò ak viris la.

Twa mwa apre lanmò sa yo, nan mwa desanm 2020 an, gouvènman Meksiken an te kòmanse vaksinasyon popilasyon peyi a, men se jis le 20 septanm 2021, yon ane apre lanmò Jules, popilasyon migran an te jwenn aksè ak vaksen kont Covid la.

Saúl Madrid, ki se doktè kowòdinatè gouvènman meksiken an pou pwogram vaksen nan eta Chiapas la, bay asirans ke popilasyon migran ki nan zòn nan gen aksè pou yo pran vaksen an.

Kounya la, menm si gen vaksen, pou yon moun k’a pran l’, fò l’ kapab idantifye l’ nòmalman, e sa se yon lòt faktè tou, ki fè moun yo paka fè gouvènman meksiken an konfyans.

Popilasyon migran ki nan fwontyè sid Meksik la, fè konnen ke nan sant detansyon yo ak nan kay refijye yo, yo pa ofri yo vaksen an epi chans yo wo anpil pou yo enfekte.

 Reta òf la, mank de konfyans nan pwosesis la ak diskresyon otorite imigrasyon ki responsab detèmine bezwen vaksinasyon yo, gen yon gwo enfliyans sou sa.

Sa a se istwa aksè a vaksen pou imigran ki bloke nan sid Meksik, kote yon demi milyon etranje pase chak ane. Rezilta yo montre ke pou ane 2021 an, sèlman 5% moun otorite migrasyon gouvènman Meksiken an kenbe, resevwa yon dòz vaksen kont Kovid-19 la.

Men pou kounya, dwa a lasante e ak lavi sanble kontinye gen nasyonalite ak fwontyè.

Ou ka jwenn repòtaj ki esplike sitiyasyon sa, sou paj nouvèl www.chiapasparalelo.com